

РЕПУБЛИКА СРБИЈА – АП ВОЈВОДИНА

ОПШТИНА НОВИ БЕЧЕЈ

ПРЕДСЕДНИК ОПШТИНЕ

Број: I 04-404-4/6-2020

Дана: 26.06.2020. год.

НОВИ БЕЧЕЈ

На основу члана 53. став 7. Статута Општине Нови Бечеј („Сл. лист општине Нови Бечеј“ бр. 6/2019), а у вези са чланом 51. Закона о јавним набавкама („Службени гласник РС“ број 124/2012, 14/2015 и 68/2015) и Правилником о форми и садржини плана набавки и извештаја о извршењу плана набавки („Службени гласник РС“ број 83/2015), Председник Општине Нови Бечеј доноси

**О Д Л У К У**

**О ШЕСТОЈ ИЗМЕНИ И ДОПУНИ ОДЛУКЕ О ПЛАНУ ЈАВНИХ НАБАВКИ И ПЛАН ЈАВНИХ НАБАВКИ ОПШТИНЕ НОВИ БЕЧЕЈ ЗА 2020. годину**

Усваја се измена и допуна Плана набавки Општине Нови Бечеј за 2020. годину, и то:

**1**. У Плану јавних набавки Општине Нови Бечеј за 2020. годину, код набавке УСЛУГЕ, врши се измена набавке под редним бројем 1.2.15.- Набавка услуге геронто домаћица.

У рубрици процењена вредност без ПДВ-а уписује се 5.000.000,00 односно у рубрици са ПДВ-ом 6.000.000,00.

**2.** МЕЊА СЕ Одлука о Плану набавки Општине Нови Бечеј за 2020. годину, број I 04-404-4-2020 од 03.02.2020. године и План ЈН општине Нови Бечеј за 2020. годину, у делу који се односи на износ процењене вредности ,тако да се након ових измена и допуна утврђује:

Укупна процењена вредност набавки исказана у Плану набавки Општине Нови Бечеј у износу од 267.161.612,2 динара без ПДВ-а, СЕ МЕЊА на 265.661.872,20 динара без ПДВ-а

**3.** Измене и допуне Плана јавних набавки објавити на Портали јавних набавки и на интернет страници наручиоца у року од 10 дана од дана доносења Одлуке.

О б р а з л о ж е њ е

1.Планом јавних набавки Општине Нови Бечеј за 2020. годину, Наручилац је предвидео предметну набавку услуга геронто домаћице у износу од 6.499.740,00 без ПДВ-а, односно 7.800.000,00 са ПДВ-ом, међутим, покретање набавке је планирано за месец јун. Наручилац покреће набавку месец дана касније, те ће смањити износ процењене вредности. На основу уговора о наменским трансферима у социјалној заштити Министарство за рад, запошњавање, борачка и социјална питања Општини Нови Бечеј је додељен износ 4.088.333,68 динара са ПДВ-ом.

Смањује се износ процењене вредности и то за 1.6499.740,00 динара без ПДВ-а.

Након извршених измена, утврђена је нова процењена вредност набавки исказаних у Плану набавки, те је Наручилац одлучио као у диспозитиву.

ПРЕДСЕДНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Саша Максимовић



РЕПУБЛИКА СРБИЈА – АП ВОЈВОДИНА

ОПШТИНА НОВИ БЕЧЕЈ

ПРЕДСЕДНИК ОПШТИНЕ

Број: IV 04-404-4/6-2020.

Датум: 26.06.2020. год.

НОВИ БЕЧЕЈ

Жарка Зрењанина бр. 8.

На основу члана 21. став 3. Закона о јавним набавкама (''Сл. гласник РС'' бр. 124/2012, 14/2015 и 68/2015), Председник Општине Нови Бечеј и з д а ј е

**Н А Л О Г**

**НАЛАЖЕ СЕ** запосленима на пословима јавних набавки у оквиру Одсека за финансије и привреду Општинске управе Нови Бечеј, да у складу са Законом о јавним набавкама (''Сл. гласник РС'' бр. 124/2012, 14/2015 и 68/2015) да изврше измену плана јавних набавки:

1. Припреми Предлог одлуке о шестој измени и допуни Одлуке о плану јавних набавки Општине Нови Бечеј за 2020. годину и да изврши другу измену и допуну Плана јавних набавки Општине Нови Бечеј за 2020. годину, према прилогу, који чини саставни део овог налога.
2. Усвојене измене и допуне плана јавних набавки објавити на порталу јавних набавки и на интернет страници Наручиоца у року од 10 (десет) дана од дана доношења.
3. Рок за извршење задатка из тачке 1. овог налога је 7 дана од дана његовог издавања.

ПРЕДСЕДНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_

Саша Максимовић